**FOTO KONKURSO „MOLĖTAI – ČIA VISKAS TIKRA“ NUOSTATAI**

1. BENDROSIOS NUOSTATOS
2. Foto konkurso „Molėtai – čia viskas tikra“ nuostatai (toliau – NUOSTATAI) nustato konkurso tikslą, vykdymo laiką, konkurso organizavimo tvarką, laimėtojų vertinimo kriterijus ir apdovanojimų tvarką.
3. Foto konkursas „Molėtai – čia viskas tikra“ (toliau – KONKURSAS) skirtas nuotraukose įamžinti Molėtų rajono gamtą, žmones, architektūrinius paminklus bei renginius. Tikslas – įamžinti Molėtų krašto savitumą, grožį, patrauklumą ir vertybes.
4. Konkurso terminas 2014 m. birželio 9 d. – 2014 m. rugsėjo 10 d.

1. KONKURSO ORGANIZAVIMO TVARKA
2. Konkurso organizatorius – VŠĮ Molėtų turizmo ir verslo informacijos centras (toliau – VŠĮ Molėtų TVIC). Konkurse gali dalyvauti *visi asmenys be išankstinės registracijos ir be apribojimų*.
3. Konkursui pateiktos nuotraukos turi atitikti konkurso temą „Molėtai – čia viskas tikra“, t. y. nuotraukose turi būti užfiksuota gamta, poilsis, žmonės, įvykiai Molėtų rajone.
4. Konkursui pateikiamos skaitmeninių nuotraukų bylos (failai) ir išryškintos 20x30 formato nuotraukos.
   1. Konkursui siunčiamos nuotraukų skaitmeninės bylos (failai) privalo atitikti šiuos reikalavimus:

* Dydis pikseliais: 3000 px – minimalus didžiosios kraštinės ilgis; 2000 px – minimalus trumposios kraštinės ilgis.
* Minimalus skaitmeninės bylos (failo) dydis – 300 KB.
* Skaitmeninės bylos (failo) tipas – JPEG, JPG.
* Failo pavadinimas turi būti suformuotas taip: nuotraukos pavadinimas, autoriaus pavardė, autoriaus vardas.
* Nuotraukos gali būti spalvotos arba nespalvotos.
* Skaitmeninės bylos (failai), neatitinkančios šių reikalavimų, vertinamos nebus.
  1. Atspausdintos nuotraukos turi būti atneštos arba atsiųstos paštu į VŠĮ Molėtų TVIC ne vėliau kaip iki 2014 m. rugsėjo 10 d..
  2. Skaitmenines nuotraukų bylas (failus) siųsti elektroniniu paštu: turizmas@moletai.lt ne vėliau kaip iki 2014 m. rugsėjo 10 d.

1. Kartu su nuotraukomis turi būti pateikiamas aprašymas, kuriame nurodoma:

* Autoriaus vardas ir pavardė, kontaktiniai duomenys (telefono numeris, el. paštas);
* Užpildyta dalyvio anketa (galima atnešti užpildytą, užpildyti atvykus į VŠĮ Molėtų TVIC arba siųsti skenuotą el. paštu: turizmas@moletai.lt );
* Kita informacija (nuotraukos laikas, vieta, kas joje vaizduojama, kt. informacija autoriaus nuožiūra).

1. Autorius, pateikdamas nuotrauką konkursui patvirtina, kad yra šios nuotraukos autorius, ir kad yra gavęs joje esančių asmenų sutikimą šią nuotrauką naudoti pagal šių nuostatų reikalavimus. Už autorinių teisių pažeidimus pagal galiojančius LR teisės aktus atsako nuotraukas atsiuntę asmenys.
2. Autorius konkursui gali pateikti ne daugiau kaip 3 nuotraukas.
3. Pateikdamas nuotraukas konkursui autorius automatiškai tampa konkurso dalyviu.
4. Visi konkurso dalyviai bus skirstomi į dvi kategorijas pagal dalyvio anketoje įrašytą fotografo stažą metais:
   * Fotografai mėgėjai, fotografavimu užsiima iki 10 metų;
   * Fotografai profesionalai, fotografavimu užsiima 10 metų ir daugiau.
5. KONKURSO dalyviai sutinka, kad KONKURSUI pateiktos nuotraukos gali būti neatlygintinai ir be apribojimų naudojamos Molėtų kraštui populiarinti.
6. Dalyvis pateikdamas nuotraukas konkursui suteikia Molėtų TVIC išimtinę ir nemokamą licenciją ir teisę visam laikui visame pasaulyje naudoti, atkurti, saugoti, perduoti dalyvio pateiktą medžiagą žiniasklaidai, rinkodaros, reklamos reikmėms, talpinti ją interneto tinklalapiuose. Visa konkursui pateikta medžiaga tampa Molėtų TVIC nuosavybe ir yra negrąžinama. Už nuotraukų publikavimą honorarai nemokami.
7. KONKURSUI PATEIKTŲ NUOTRAUKŲ VERTINIMAS
8. Nuotraukos neatitinkančios 6 punkte nurodytų reikalavimų, vertinamos nebus.
9. Nuotraukos pateiktos vėliau, nei numatyta šių NUOSTATŲ 6 punkte, vertinamos nebus.
10. Konkursui pateiktas nuotraukas vertina VŠĮ Molėtų TVIC sudaryta komisija (toliau – KOMISIJA).
11. KOMISIJAI vertinti nuotraukos pateikiamos nenurodant jų autorių.
12. Pagrindiniai nuotraukų vertinimo kriterijai:
    * meniškumas ir originalumas;
    * techninė nuotraukų kokybė.
13. Iš visų konkursui pateiktų nuotraukų KOMISIJA išrenka po vieną nuotrauką iš kiekvienos kategorijos. Šių nuotraukų autoriai skelbiami prizininkais.
14. Komisija pasilieka teisę skirti papildomus apdovanojimus už tam tikrus kriterijus.

1. KONKURSO LAUREATŲ APDOVANOJIMAI
2. Konkurso nugalėtojai skelbiami 2014 m. rugsėjo mėn.
3. Komisijos išrinktų nuotraukų autoriai skelbiami konkurso nugalėtojais ir apdovanojami specialiais prizais.
4. BAIGIAMOSIOS NUOSTATOS
5. Organizatoriai turi teisę be atskiro autoriaus sutikimo ir nemokėdami honorarų atsiųstas nuotraukas (nurodant jų autorystę) naudoti konkurso viešinimui (plakatai, katalogai, periodinė spauda ir kt.), eksponavimui parodose, publikavimui internetinėje erdvėje, leidiniuose.
6. Dalyvavimas šiame konkurse reiškia autoriaus sutikimą su visomis nuostatų sąlygomis.
7. Darbai, neatitinkantys Konkurso reikalavimų, ne laiku pristatyti ar plagijuoti, nebus pateikiami vertinimo komisijai.
8. VŠĮ Molėtų TVIC pasilieka teisę keisti konkurso taisykles.